РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-27

18. децембар 2023. године

Б е о г р а д

ПОСМАТРАЧКА МИСИЈА ЦРТА

 Београд

 Француска 6

Предмет: Одговор на пријавe Посматрачке мисије ЦРТА: 01 Број: 013-2005/23-27 од 12. децембра 2023. године,

Поштовани,

Посматрачка мисија ЦРТА упутила је 12. децембра 2023. године Надзорном одбору за изборну кампању пријавe због неправилности у поступању политичких странака, кандидата и других учесника у изборном процесу.

Надзорни одбор је на Шестој седници одржаној 18. децембра 2023. године, разматрао достављенe пријавe због неправилности у поступању политичких странака, кандидата и других учесника у изборном поступку против:

1. Владимира Ђукановића члана политичке странке Српска напредна странка;

2. РТВ Кучево д.о.о. Кучево.

У складу са Законом утврђеним надлежностима Надзорни одбор је размотрио наведене пријаве и закључио следеће:

Поступајући по пријавама због неправилности у поступању политичких странака, кандидата и других учесника у изборном поступку против Владимира Ђукановића члана политичке странке Српска напредна странка и РТВ Кучево д.о.о. Кучево коју је поднела Посматрачка мисија ЦРТА 01 Број: 013-2005/23-27 од 12. децембра 2023. године поводом наводне употребе говора мржње и повреде достојанства личности и вођења негативне кампање против других изборних кандидата напомињемо да се предметна пријава односи на кршење члана 61. став 1. Закона о електронским медијима **(**„Службени гласник РС“ број 92/23) којим је прописана општа обавеза пружалаца медијске услуге у односу на програмске садржаје и чланова 70. и 71. Закона о електронским медијима којима је прописана обавеза поштовања људских права у пружању медисјких услуга и забрана говора мржње.

Чланом 125. став 1. тачка 2) истог закона прописана је новчана казна која се примењује у случају прекршаја из члана 61. Закона о електронским медијима, док је у тачкама 7) и 8) истог става прописана новчана казна у случају прекршаја из члана 70. односно 71. Закона о електронским медијима. Имајући у виду прописане надлежности Надзорног одбора за изборну кампању, предлажемо да се обратите надлежном регулаторном телу за електронске медије које је надлежно да у складу са чланом 7. став 1. тачка 10) Закона о електронским медијима изриче мере пружаоцима медијских услуга у складу са овим законом.

 ПРЕДСЕДНИК

Светислав Гонцић с.р.